Na temelju članka 86. stavaka 1. i 3. Zakona o prostornom uređenju (NN 153/13, 65/17, 114/18, 39/19 i 98/19), po prethodno pribavljenom mišljenju Upravnog odjela za održivi razvoj Istarske županije o potrebi provedbe postupka ocjene o potrebi strateške procjene, odnosno, strateške procjene sukladno članku 66. stavku 1. Zakona o zaštiti okoliša (NN 80/13, 153/13, 78/15, 12/18 i 118/18) KLASA: \_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_. prosinca 2020., Gradsko vijeće Grada Buzeta na sjednici održanoj dana \_\_\_.\_\_. 2021. godine, donosi

**ODLUKU O IZRADI**

**III. IZMJENA I DOPUNA PROSTORNOG PLANA UREĐENJA**

**GRADA BUZETA**

**Članak 1.**

**I. PRAVNA OSNOVA ZA IZRADU I DONOŠENJE PROSTORNOG PLANA.**

Ovom odlukom donesenom sukladno članku 86. stavku 1. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) – u daljnjem tekstu: Zakon, pokreće se postupak izrade Izmjena i dopuna važećeg Prostornog plana uređenja Grada Buzeta („Službene novine“ Grada Buzeta br. 2/05, 2/13 i 1/18) – u daljnjem tekstu: Izmjena i dopuna PPUG-a.

**Članak 2.**

**II. RAZLOZI ZA DONOŠENJE PROSTORNOG PLANA**

PPUG Buzeta od usvajanja 2005. godine imao je dvije izmjene i dopune, prvu 2013. godine i drugu koja je započela 2014. godine i završila 2018. S obzirom na vrijeme kada je započela izrada II. Izmjena i dopuna PPUG-a ukazala se potreba za usklađenje PPUG-a s propisima koji su stupili na snagu tijekom izrade.

S obzirom na navedeno, ovim Izmjenama i dopunama PPUG-a potrebno je:

* Uskladiti PPUG s Uredbom o Informacijskom sustavu prostornog uređenja (NN 115/15), odnosno ažuriranje podloga i prenošenje plana u službeni koordinatni sustav RH (HTRS96/TM) radi usklađenja sa propisima o informacijskom sustavu prostornog uređenja,
* usklađenje sa Zakonom o prostornom uređenju (NN 153/13, 65/17, 114/18, 39/19 i 98/19),
* preispitivanje neuređenih neizgrađenih dijelova građevinskih područja naselja i izdvojenih dijelova građevinskog područja naselja prikazanih na kartografskim prikazima 4. Građevinska područja naselja te usklađenje istih s granicama obvezne izrade UPU-a, odnosno, s granicama obuhvata primjene detaljnih uvjeta gradnje utvrđenih Prostornim planom, sve na kartografskom prikazu 3.3. Uvjeti za korištenje, uređenje i zaštitu prostora - Područja primjene posebnih mjera uređenja i zaštite,
* preispitivanje granica obveze izrade Urbanističkih planova uređenja,
* razmotriti propisivanje uvjete provedbe zahvata u prostoru s detaljnošću propisanom za urbanistički plan uređenja za neuređene dijelove građevinskih područja.

**Članak 3.**

**III. OBUHVAT PROSTORNOG PLANA**

Obuhvat Izmjena i dopuna PPUG-a utvrđen je važećim Prostornim planom uređenja Grada Buzeta.

**Članak 4.**

**IV. OCJENA STANJA U OBUHVATU PROSTORNOG PLANA**

(1) Temeljni dokument prostornog uređenja na području Grada Buzeta je Prostorni plan uređenja Grada Buzeta, koji utvrđuje programske i prostorne postavke razvoja.

(2) Važeći Prostorni plan uređenja Grada Buzeta izrađen je i donesen temeljem do sad važećih zakona koji definiraju područje prostornog uređenja, ali s obzirom na tijek izrade II. Izmjena i dopuna PPUG-a isti nije u potpunosti usklađen sa Zakonom i nije prenesen u službeni koordinatni sustav RH.

(3) Zaključno, važeći PPUG svojim planskim rješenjima zadovoljava dugoročno potrebama, međutim zbog manjih neusklađenosti grafičkih priloga nije moguće jednoznačno iščitati uvjete provedbe neizgrađenih neuređenih dijelova građevinskih područja te područja za koje je obvezna izrada Urbanističkih planova uređenja.

**Članak 5.**

**V. CILJEVI I PROGRAMSKA POLAZIŠTA PROSTORNOG PLANA**

Cilj izrade i donošenja ovih Izmjena i dopuna PPUG-a je jasnije i kvalitetnije definirati uvjete građenja u prostoru, a u skladu sa Zakonom o prostornom uređenju te s Prostornim planom Istarske županije.

**Članak 6.**

**VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA U SKLADU S KOJIMA SE UTVRĐUJU ZAHTJEVI ZA IZRADU PROSTORNOG PLANA**

(1) Prije donošenja ove odluke, prethodno je pribavljeno mišljenje Upravnog odjela za održivi razvoj Istarske županije o potrebi provedbe postupka ocjene o potrebi strateške procjene, odnosno, strateške procjene sukladno članku 66. stavku 1. Zakona o zaštiti okoliša (NN 80/13, 153/13, 78/15, 12/18 i 118/18) kojim se utvrđuje da za Izmjene i dopune PPUG-a nije potrebno provoditi postupak ocjene o potrebi strateške procjene, odnosno, strateške procjene utjecaja plana na okoliš.

(2) Kao podloga za izradu Izmjena i dopuna PPUG-a koristiti će se najažurniji raspoloživi digitalni katastarski plan od strane državne geodetske uprave u trenutku početka izrade plana.

(4) Za potrebe eventualne analize i utvrđivanja vlasništva koristiti će se službeni raspoloživi zemljišno knjižni podaci ZK Službe Općinskog suda u Pazinu.

**Članak 7.**

**VII. NAČIN PRIBAVLJANJA STRUČNIH RJEŠENJA PROSTORNOG PLANA**

Stručna rješenja za izradu Izmjena i dopuna PPUG-a dobiti će se kroz postupak pribavljanja zahtjeva za izradu plana javnopravnih tijela određenih posebnim propisima.

**Članak 8.**

**VIII. POPIS JAVNOPRAVNIH TIJELA ODREĐENIH POSEBNIM PROPISOM KOJI DAJU ZAHTJEVE ZA IZRADU PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA**

(1) U postupku izrade Izmjena i dopuna PPUG-a, sukladno članku 90. Zakona, pozvati će se slijedeća javnopravna tijela za dostavu zahtjeva iz svog djelokruga nadležnosti, kako slijedi:

1. MINISTARSTVO KULTURE I MEDIJA, Uprava za zaštitu kulturne baštine, Konzervatorski odjel u Puli, Grada Graza 2, Pula;
2. MINISTARSTVO GOSPODARSTVA I ODRŽIVOG RAZVOJA, Uprava za zaštitu prirode, Savska cesta 41/20, 10000 Zagreb;
3. MINISTARSTVO GOSPODARSTVA I ODRŽIVOG RAZVOJA, Uprava za procjenu utjecaja na okoliš i održivo gospodarenje otpadom, Radnička cesta 80, 10000 Zagreb;
4. HRVATSKA AGENCIJA ZA OKOLIŠ I PRIRODU, Radnička cesta 80/7, 10000 Zagreb;
5. MINISTARSTVO POLJOPRIVREDE, Uprava za poljoprivredno zemljište, biljnu proizvodnju i tržište, Ulica grada Vukovara 78, 10000 Zagreb;
6. MINISTARSTVO POLJOPRIVREDE, Uprava šumarstvo, lovstva i drvne industrije, Planinska 2a, 10000 Zagreb;
7. MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE, Ulica Ivana Dežmana 10, 10000 Zagreb;
8. MINISTARSTVO OBRANE, Trg kralja Petra Krešimira IV 1, Zagreb;
9. MINISTARSTVO TURIZMA I SPORTA, Prisavlje 14, Zagreb;
10. MINISTARSTVO MORA, PROMETA I INFRASTRUKTURE, Prisavlje 14, Zagreb;
11. MINISTARSTVO UNUTARNJIH POSLOVA - Policijska uprava Istarska, Trg Republike 1, Pula;
12. MINISTARSTVO UNUTARNJIH POSLOVA - Policijska uprava Istarska, Ravnateljstvo civilne zaštite, M.B. Rašana 7, Pazin;
13. MINISTARSTVO ZDRAVSTVA, Ksaver 200a, 10 000 Zagreb;
14. MINISTARSTVO REGIONALNOG RAZVOJA I FONDOVA EUROPSKE UNIJE, Miramarska cesta 22, Zagreb;
15. JAVNA USTANOVA ZAVOD ZA PROSTORNO UREĐENJE ISTARSKE ŽUPANIJE, Flanatička 29, Pula;
16. ISTARSKA ŽUPANIJA, Upravni odjel za održivi razvoj, Odsjek za zaštitu okoliša, Flanatička 29, 52 100 Pula;
17. JAVNA USTANOVA NATURA HISTRICA, Obala Alda Rismonda 2, Rovinj;
18. HRVATSKE ŠUME d.o.o. UŠP Buzet, Naselje Goričica 2, Buzet;
19. HRVATSKE CESTE d.o.o., Vončinina 3, Zagreb;
20. HRVATSKE CESTE d.o.o. Partizanski put 194, Pula;
21. ŽUPANIJSKA UPRAVA ZA CESTE ISTARSKE ŽUPANIJE, MB Rašana 2/4, Pazin;
22. HRVATSKA REGULATORNA AGENCIJA ZA MREŽNE DJELATNOSTI, Roberta Frangeša Mihanovića 9, Zagreb;
23. HRVATSKI TELEKOM, Regija 3 – zapad, Ciottina 17a, Rijeka;
24. T-MOBILE HRVATSKA d.o.o., Ulica grada Vukovara 23, Zagreb;
25. VIPNET d.o.o., Vrtni put 1, Zagreb;
26. TELE 2, Ulica grada Vukovara 269, Zagreb;
27. HP-HRVATSKA POŠTA d.d., SP Pazin, MB Rašana 7A, Pazin;
28. HOPS d.o.o., Prijenosno područje Opatija, [Marinčićeva 3](http://www.tportal.hr/imenik/map.dll/map?x=2330279&y=5025849&l=2&title=HEP-OPERATOR+PRIJENOSNOG+SUSTAVA+d.o.o.%2c+prijenosno+podru%e8je+Opatija%2c+Matulji%2c+Marin%e8i%e6eva+3&lang=0), Matulji;
29. HEP D.P. "ELEKTROISTRA" PULA, pogon Buje, Momjanska 1, Buje;
30. HRVATSKE VODE, VGO Rijeka, Đure Šporera 3, Rijeka;
31. ISTARSKI VODOVOD d.o.o., Sv. Ivan Dol 8, Buzet;
32. PARK d.o.o. Buzet, Sv. Ivan 12, 52 420 Buzet
33. PARK ODVODNJA d.o.o., Sv. Ivan 12, 52420 Buzet
34. IVS - ISTARSKI VODOZAŠTITNI SUSTAV d.o.o., Sv. Ivan 8, 52 420 Buzet
35. UPRAVNI ODJEL ZA ODRŽIVI RAZVOJ, Flanatička 29, 52 100 Pula
36. PLINACRO d.o.o. Savska cesta 88a, 10 000 Zagreb
37. Mjesni odbori, svi

(2) Ukaže li se tijekom izrade plana potreba mogu se uključiti i druga javnopravna tijela čiji bi podaci iz djelokruga javnopravnog tijela mogli biti značajni za izradu plana.

(3) Ukoliko se određena javnopravna tijela nanovo osnuju ili se postojeća preoblikuju, a zahtjevi istih bi mogli biti značajni za izradu ovog plana, odgovarajuće će se korigirati popis javnopravnih tijela navedenih u ovom članku kojima se upućuje poziv za dostavu zahtjeva, kao i onih javnopravnih tijela koja će se posebnom pisanom obavijesti pozvati na uključivanje u javnoj raspravi, a sve bez dodatne izmjene ove odluke.

(4) Nositelj će o izradi Izmjena i dopuna PPUG-a obavijestiti javnost i susjedne općine i gradove sukladno članku 88. Zakona.

**Članak 9.**

**IX. PLANIRANI ROK ZA IZRADU PROSTORNOG PLANA (PO POJEDINIM FAZAMA)**

(1) Planiraju se slijedeći okvirni rokovi za izradu Izmjena i dopuna PPUG-a po fazama kako slijedi:

1. Prikupljanje zahtjeva za izradu izmjena i dopuna PPUG-a/očitovanja na Odluku izrada i dostava poziva javnopravnih tijela određenih posebnim propisima za dostavu zahtjeva za izradu Nacrta prijedloga plana

rok: **15 dana** od dana primitka poziva za dostavom zahtjeva

1. izrada Nacrta prijedloga Izmjena i dopuna PPUG-a

rok: **30 dana** računajući od dana dostave zahtjeva javnopravnih tijela određenih posebnim propisima, odnosno, isteka roka za dostavu istih

1. prihvaćanje Nacrta prijedloga izmjena i dopuna PPUG-a i utvrđivanje Prijedloga plana za javnu raspravu

rok: **8 dana** računajući od dana prihvaćanja Nacrta prijedloga

1. trajanje javne rasprave o Prijedlogu plana

rok: **8-15 dana**

1. razmatranje primjedbi, te izrada i javna objava Izvješća s javne rasprave te izrada Nacrta konačnog prijedloga

rok: **15 dana** računajući od dana završetka javne rasprave

1. utvrđivanje Konačnog prijedloga plana te ishođenje mišljenja Javne ustanove Zavod za prostorno uređenje Istarske županije

rok: **30 dana** računajući od dana objave Izvješća s javne rasprave i

1. upućivanje istog na donošenje Gradskom vijeću

rok: **15 dana** računajući od dana zaprimanja mišljenja

1. slanje sudionicima javne rasprave pisane obavijesti s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi danih u javnoj raspravi

rok: **15 dana** računajući od dana zaprimanja mišljenja

1. upućivanje Konačnog prijedloga plana Gradskom vijeću na donošenje

rok: **15 dana** od slanja pisane obavijesti sudionicima javne rasprave

(2) Ukoliko se za Izmjenu i dopunu plana utvrdi obveza provođenja postupka strateške procjene utjecaja plana na okoliš/glavne ocjene prihvatljivosti plana za ekološku mrežu, rokovi će se odgovarajuće produžiti.

(3) Ukoliko se javna rasprava o Prijedlogu plana ponavlja iz zakonom propisanih razloga više puta, rokovi će se odgovarajuće produžiti ili skratiti.

**Članak 10.**

**X. IZVORI FINANCIRANJA IZRADE PROSTORNOG PLANA**

Sredstva za financiranje izrade Izmjene i dopune urbanističkog plana uređenja Grada Buzeta osigurana su u Proračunu Grada Buzeta za 2020. godinu na poziciji R 370 Izrada tehničke dokumentacije.

**Članak 11.**

**XI. DRUGA PITANJA ZNAČAJNA ZA IZRADU NACRTA PROSTORNOG PLANA**

Primjenom važećeg PPUG-a i analizom važećeg plana nisu utvrđena druga pitanja koja bi bila značajna za izradu Nacrta prijedloga Izmjena i dopuna PPUG-a.

**Članak 12.**

**XII. PRIJELAZNE I ZAVRŠNE ODREDBE**

(1) Nositelj izrade Izmjena i dopuna PPUG-a obvezuje se:

* obavijestiti javnost i susjedne općine i gradove sukladno članku 88. Zakona o izradi Plana,
* po objavi, ovu Odluku dostaviti u Informacijski sustav prostornog uređenja,
* po objavi, ovu Odluku dostaviti tijelima iz čl. 8. sa pozivom za dostavu zahtjeva za izradu Izmjena i dopuna PPUG-a,
* u 1 (jednom) primjerku dostaviti ovu Odluku Zavodu za prostorno planiranje istarske županije, Riva 8, Pula, sukladno članku 86. Zakona.

(2) Ova Odluka stupa na snagu osmog dana od dana donošenja i objaviti će se u Službenim novinama Grada Buzeta.

KLASA: \_\_-01/21-01/\_\_

UR.BROJ: 2106/01-01/01-21-\_\_\_

Buzet, \_\_\_. siječanj 2021.

 GRADSKO VIJEĆE GRADA BUZETA PREDSJEDNIK VIJEĆA

 Dejan Jakac

## O B R A Z L O Ž E NJ E

**PRAVNA OSNOVA ZA DONOŠENJE OVOG AKTA**

Na temelju članka 86. stavaka 1. i 3. Zakona o prostornom uređenju (NN 153/13, 65/17, 114/18, 39/19 i 98/19), prije pokretanja postupka izrade izmjene i dopune prostornih planova, obvezno je da predstavničko tijelo jedinice lokalne samouprave donese Odluku o izradi predmetnih izmjena i dopuna prostornog plana.

Prije donošenja Odluke o izradi, na prijedlog iste potrebno je pribaviti mišljenje Upravnog odjela za održivi razvoj Istarske županije o potrebi provedbe postupka ocjene o potrebi strateške procjene, odnosno, strateške procjene sukladno članku 66. stavku 1. Zakona o zaštiti okoliša (NN 80/13, 153/13, 78/15, 12/18 i 118/18)

**OSNOVNA PITANJA KOJA SE UREĐUJU OVIM AKTOM I POSLJEDICE KOJE ĆE NASTATI NJEGOVIM DONOŠENJEM**

Temeljem ukazane potrebe, predlaže se donošenje Odluke o izradi III. Izmjena i dopuna važećeg Prostornog plana uređenja Grada Buzeta („Službene novine Grada Buzeta“ broj 2/2005, 2/2013 i 1/2018). Ciljevi i razlozi za izmjenu plana su slijedeći:

* usklađenje PPUG Buzeta s Uredbom o Informacijskom sustavu prostornog uređenja (NN 115/15), odnosno ažuriranje podloga i prenošenje plana u službeni koordinatni sustav RH (HTRS96/TM) radi usklađenja sa propisima o informacijskom sustavu prostornog uređenja,
* usklađenje sa Zakonom o prostornom uređenju (NN 153/13, 65/17, 114/18, 39/19 i 98/19),
* preispitivanje neuređenih neizgrađenih dijelova građevinskih područja naselja i izdvojenih dijelova građevinskog područja naselja prikazanih na kartografskim prikazima 4. Građevinska područja naselja te usklađenje istih s granicama obvezne izrade UPU-a, odnosno, s granicama obuhvata primjene detaljnih uvjeta gradnje utvrđenih Prostornim planom, sve na kartografskom prikazu 3.3. Uvjeti za korištenje, uređenje i zaštitu prostora - Područja primjene posebnih mjera uređenja i zaštite,
* preispitivanje granica obveze izrade Urbanističkih planova uređenja,
* razmatranje propisivanja uvjeta provedbe zahvata u prostoru s detaljnošću propisanom za urbanistički plan uređenja za neuređene dijelove građevinskih područja.

**PROCJENA POTREBNIH FINANCIJSKIH SREDSTAVA ZA PROVEDBU AKTA**

Potrebna financijska sredstva za provedbu ovog akta osigurana su u Proračunu za 2020. godinu na poziciji 370 Izrada tehničke dokumentacije.

 PROČELNIK

Elvis Šterpin, dipl. ing.